**Бардовци** — село во Општина Карпош, во околината на градот Скопје.

Географија и местоположба
-------------------------

Бардовци се наоѓа во северниот дел на Скопската Котлина во подножјето на Зајчев Рид од левата страна на реката Лепенец. Од центарот на Скопје е оддалечено 11 километри (во североисточен правец).

Историја
--------

Чифлик во село Бардовци во 1927 година
Во XIX век, селото е дел од нахијата *Кара Даг* во Скопската каза во Отоманското Царство. Според опширните османлиски дефтери за населението на Скопската Каза од 1832/33 година, селото било христијанско, со 16 христијански домаќинства. На овој попис биле забележани 44 мажи христијани, со 1 новороденчe. Се проценува дека селото во тој период имало 90 жители.

Стефан Верковиќ во 1857 го бележи со 288 жители.

Според статистиката на Васил К’нчов („Македонија, Етнографија и статистика") од 1900 година, во Бардовци живееле 120 жители Македонски христијани. Според егзархискиот секретар Димитар Мишев, („La Macédoine et sa Population Chrétienne") во 1905 година во Бардовци имало 88егзархисти и 80 патријаршисти.

Во 1913 година, во селото биле евидентирани 274 жители. Било центар на Општина Бардовци.

Според германска карта издадена во 1941 година, а заснована на пописот на СХС во 1931 година, селото имало 400 Македонци.

Во близината на Бардовци се наоѓа археолошкото наоѓалиште на античкиот град Скупи.

Стопанство
----------

Поради тоа што во Бардовци последниве години се изградени прекрасни куќи и комплекси на куќи на познатите скопски стопанственици, јавни личности и политичари економската структура на населението на Бардовци е драстично променета.

Голем дел староседелското население се занимава со земјоделство. Во Бардовци најмногу се одгледува зелката, по која е и препознатливо селото. Покрај зелката застапени се и репката, цвеклото и пченицата.

Население
---------

Население во минатото| 

| Година | Нас. | ±% |
| --- | --- | --- |
| 1948 | 614 | —     |
| 1953 | 689 | +12.2% |
| 1961 | 1.079 | +56.6% |
| 1971 | — | —     |
| 1981 | — | —     |

 | 

| Година | Нас. | ±% |
| --- | --- | --- |
| 1991 | — | —     |
| 1994 | — | —     |
| 2002 | 1.472 | —     |
| 2021 | 2.291 | +55.6% |

 |
|  |

|  |  |
| --- | --- |
|  | 
Приказна за судбината на богатите маж и жена

Раскажана од жител на Бардовци на месниот скопско-велешки дијалект

---

 |
| *Проблеми со пуштањето? Помош.* |

Според пописот од 2002 година, селото Бардовци брои 1472 жители, од кои:

* Македонци 1.432
* Роми 2
* Срби 31
* останати 7

Според последниот попис од 2021 година, во селото живеел 2.291 жител, од кои 2.075 Македонци, 9 Албанци, 8 Турци, 3 Роми, 5 Власи, 42 Срби, 1 Бошњак, 39 останати и 109 лица без податоци.

Во табелата во продолжение е направен преглед на населението во сите пописни години:

| Година | 1900 | 1905 | 1948 | 1953 | 1961 | 1971 | 1981 | 1991 | 1994 | 2002 | 2021 |
| --- | --- | --- | --- | --- | --- | --- | --- | --- | --- | --- | --- |
| **Население** | 120 | 168 | 614 | 689 | 1.079 | — | — | — | — | 1.472 | 2.291 |

**Извор за 1900 г.**: Македонија. Етнографија и статистика.; **за 1905 г.**: La Macédoine et sa Population Chrétienne.; **за 1948-2002 г.**: Државен завод за статистика на РМ.; **за 2021 г.**: Државен завод за статистика на РМ.

### Родови

Бардовци е македонско село.

Според истражувањата од 50-тите на минатиот век, родови во селото се:

*Ивановци (3 к.)* доселени се од денес албанското село Сечишта кај Качаник (Косово). Го знаат следното родословие: Ристо (жив на 90 г. во 1950-тите) Пешо-Иван, предокот кој се доселил; *Битолци (3 к.)* доселени се од селото Жабјани, Пелагонија. Го знаат следното родословие: Стојан (жив на 86 г. во 1950-тите) Јован-Тале, кој се доселил со неговиот брат Ристе; *Станчевци (5 к.)* доселени се од некое село Баница кај Прилеп (?); *Шалевци (6 к.)* доселени се од селото Огњанци; *Асанбеговци (1 к.)* доселени се во XIX век од Асанбегово (сега Ченто); *Анѓелковци (3 к.)* родот го основал Анѓелко кој се доселил како сираче од Скопје; *Мицевци (2 к.)* доселени се од сега непостоечкото село Јазирци на Скопска Црна Гора; *Крстовци (5 к.), Ѓурковци (2 к.), Богдановци (6 к.), Ѓоргијовци (2 к.), Стојановци (2 к.), Бошковци (1 к.), Велковци (3 к.) и Златановци (4 к.)* доселени се во различен период од селото Визбегово; *Трајчевци (1 к.)* доселени се од селото Јурумлери; *Кузмановци (4 к.)* доселени се од селото Волково; *Орманци (9 к.)* доселени се во 1906 година од селото Орман, таму се викале *Субашовци; Вичоровци (14 к.)* доселени се околу 1906 година од селото Злокуќани, се претпоставува дека подалечно потекло имаат од околината на Качаник, Косово; *Дарчевци (4 к.)* и они се доселени од селото Злокуќани; *Бошковци (2 к.)* доселени се од селото Кучково; *Мојсовци или Галичани (1 к.)* доселени се во 1915 година од мијачкото село Лазарополе; *Трипун Ѓоргијов (1 к.)* доселен од селото Волково; *Јазаџини (1 к.)* доселени се од селото Бањане.

Општествени установи
--------------------

Црквата „Св.Троица"
Ливада во Бардовци
Во селото постои црквата „Св. Троица" и основното училиште „Аврам Писевски".

Самоуправа и политика
---------------------

Културни и природни знаменитости
--------------------------------

* Хавзипашини конаци

Археолошки наоѓалишта
* Зад Воденицата — осамен наод од римско време
* Чешма — осамен наод од римско време

Редовни настани
---------------

Личности
--------

Личности родени во Бардовци:

* Тихомир Атанасов (1924-1945) — македонски партизан
* Санде Бошковски (1925-1945) — македонски партизан
* Ѓорѓи Николовски (1925-1945) — македонски партизан

Култура и спорт
---------------

* ФК Лепенец, член на Третата македонска лига. Клубот е оформен во 1964 година.

Иселеништво
-----------

Наводи
------

1. ↑  „Пописна слика на населените места во Македонија, Попис 2021". *Државен завод за статистика*. Посетено на 22 декември 2022.
2. ↑  *Османлиски документи за историјата на Македонија - пописи од XIX век на христијанското население - Скопски Санџак, каза Скопје*. Скопје: д-р Емил Крстески. 2021.
3. ↑  Верковиќ, Стефан (1889). *Топографическо-этнографическій очеркъ Македоніи*. Санкт Петербург.
4. ↑  *Речник на местата во ослободената област Стара Србија по службени податоци*. Белград: Мил. Ант. Вујиќ. 1914.
5. ↑  „200K Volkstumskarte Jugoslawien".
6. ↑  „Попис на Македонија" (PDF). Завод за статистика на Македонија. 2002. Архивирано од изворникот на 2012-03-24. Посетено на 26 октомври 2012.CS1-одржување: бот: непознат статус на изворната URL (link)
7. ↑  „Оваа категорија опфаќа лица коишто учествуваат во вкупното резидентно население, но поради нивно одбивање да бидат попишани, неможност да бидат најдени на својата адреса на живеење и непотполност во работата на попишувачите не биле официјално попишани, туку за нив податоците биле преземени од административни извори и затоа не учествуваат во изјаснувањето за етничка припадност, вероисповед и мајчин јазик (Прочитајте повеќе...)."
8. ↑  К’нчов, Васил. „Македонија. Етнографија и статистика". Софија, 1900
9. ↑  Brancoff, D.M. „La Macédoine et sa Population Chrétienne". Paris, 1905.
10. ↑  „Население по возраст и по пол, по населени места, според пописите спроведени во Република Македонија по Втората светска војна". Државен завод за статистика.
11. ↑  „Вкупно резидентно население на Република Северна Македонија според етничката припадност, по населени места, Попис, 2021". Државен завод за статистика.
12. ↑  Трифуноски, Јован (1955). *Скопско Поле*. Скопје.
13. ↑  Грозданов, Цветан; Коцо, Димче; и др. (1996). *Археолошка карта на Република Македонија. Т. 2*. Скопје: МАНУ. стр. 365. ISBN 9989-649-28-6.

Надворешни врски
----------------

* Бардовци на Ризницата ?

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Населени места во Општина Карпош |
| --- |
|  |
| Урбани | 
* Влае I
* Влае II
* Долно Нерези
* Жданец
* Карпош I
* Карпош II
* Карпош III
* Карпош IV
* Козле
* Средно Нерези
* Тафталиџе I
* Тафталиџе II
* Трнодол
* Момин Поток

 | Грбот на Општина КарпошГрбот на Општина Карпош |
|  |
| Рурални | 
* Бардовци
* Горно Нерези
* Злокуќани

 |

 |